CELEX: C2004/300/92
Language: sk
Date: 2004-12-04 00:00:00
Title: Vec T-389/04: Žaloba podaná dňa 23. septembra 2004: Spolková republika Nemecko proti Komisii Európskych spoločenstiev

4.12.2004   
            
            
               SK
            
            
               Úradný vestník Európskej únie
            
            
               C 300/47
            
         Žaloba podaná dňa 23. septembra 2004: Spolková republika Nemecko proti Komisii Európskych spoločenstiev
   (Vec T-389/04)
   (2004/C 300/92)
   Jazyk konania: nemčina
   Spolková republika Nemecko, v zastúpení: C.-D. Quassowski, právny poradca: G. Quardt, advokátka, podala 23. septembra 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               vyhlásil rozhodnutie Komisie C(2004)2641 zo 14.07.2004 o reštrukturalizačných príspevkoch v prospech MobilCom neplatné v tej časti, v ktorej Komisia uložila Nemecku zabezpečiť, aby MobilCom, ako aj všetky jej koncernové spoločnosti, zatvorili svoje internetové obchody pre priamy predaj zmlúv na mobilnú telekomunikáciu cez internet prostredníctvom spoločnosti MobilCom na dobu 7 mesiacov a že na dobu uzavretia internetových obchodov má byť tiež zastavený priamy predaj zmlúv na mobilnú telekomunikáciu cez internet prostredníctvom webovej stránky obchodov MobilCom, a že MobilCom a jej koncernové spoločnosti nesmú prijať žiadne iné opatrenia, ktorými by sa dali uvedené podmienky obchádzať, a že zákazník nebude ďalej presmerovaný automatizovanou linkou na dotknutej webovej stránke k ďalšiemu distribučnému partnerovi;
            
         
               —
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Na zdôvodnenie žaloby žalobkyňa uvádza, že článok 88 ods. 2 Komisii nedovoľuje uložiť dotknutému členskému štátu iné opatrenia smerujúce k zníženiu alebo zrušeniu efektov štátnej pomoci deformujúcej hospodársku súťaž, než ich vyžiadaním späť. Opatrenia predpokladané v článku 2 napadnutého rozhodnutia nie sú ani úpravou príspevkov alebo podmienkami alebo povinnosťami, ktoré by mohli byť pokryté článkom 7 ods. 4 nariadenia 659/1999. Výsledkom je, že Komisia prekročila svoje kompetencie a porušila článok 10 ES, ktorý predpisuje povinnosť lojálnej spolupráce členských štátov a orgánov ES, najmä keď sa Nemecko výslovne vyjadrilo, že nie je schopné prisľúbiť dodržiavanie podmienok.
   Žalobkyňa ďalej poukazuje na závažné pochybenia v úvahe Komisie pri preskúmaní zlučiteľnosti pomoci so spoločným trhom.